paragraph_text: Znanstvenici su sada otkrili da uređaj sadrži 37 odvojenih zupčanika i izvorno je bio smješten u kutiji nešto manjoj od kutije za cipele (30 × 20 centimetara). Dva brojčanika na prednjoj strani prikazuju zodijak i kalendar dana u godini, koji se može prilagoditi prijestupnim godinama, dok metalne strelice pokazuju pozicije Sunca, Mjeseca i pet planeta. Dva spiralna brojčanika u pozadini prikazuju mjesečeve mijene i predviđaju pomrčine. Znanstvenici su pronašli i sitni brojčanik s lokacijama održavanja Olimpijskih igara. Taj sustav vjerojatno nije bio sastavni dio mehanizma, nego samo vjerojatno pokazatelj njegove moći.<ref> "Antikitera mehanizam", Peta dimenzija, www.petadimenzija.info, 2011.